حقيقة وفاة الفنانة ياسمين غيث بوعكة صحية مفاجئة _ شاهد
نعرض لحضراتكم اليوم على موقع البسيط دوت كوم التفاصيل الكاملة حول :
حقيقة وفاة الفنانة ياسمين غيث بوعكة صحية مفاجئة
تداول العديد من رواد مواقع التواصل الاجتماعي، نبأ وفاة الفنانة المصرية ياسمين غيث ، حيث تعرضت لوعكة صحية شديدة وتم نقلها إلى أحد المستشفيات لتلقي العلاج .
ونشرت الفنانة عبر حسابها الشخصي على موقع الصور والفيديوهات " إنستجرام " صورة لها لتطمئن جمهورها عليها من داخل المستشفى وروت ما حدث معها عقب علمها بخبر وفاته وإنها كانت على وشك أن تموت.
وكتبت الفنانة على الصورة : " أنا كويسة الحمد لله .. بس الحقيقة إن أنا النهاردة الصبح كنت حرفيا بموت .. صحيت على خبر وفاة هيثم أحمد زكي اللي أثر فيا ووجع لي قلبي قوي من غير ما اعرفه زي غالبا مصر كلها .. وأجبرت نفسي على النوم تاني علشان مافكرش وكانت دي النتيجة ".
وتابعت الفنانة المصرية : " صحيت على وجع في صدري رهيب وجع ناحية قلبي وفضل يزيد جامد قوي وضربات قلبي تعلى وتنزل في لحظة وقلت خلاص دي غالبا يا جلطة يا heart attack في الطريق .. كنت لوحدي في البيت وركزوا معايا في لوحدي دي .. لحسن حظي كانت صاحبتي جاية تاخدني وننزل طلعت لي لقتني بموت حرفيا وبقول لها خديني المستشفي حالا أنا بيجيلي heart attack " .
واضافت ياسمين غيث : " روحنا على المستشفى ودخلنا الطوارئ وبدأوا الدكاترة يعملولي رسم قلب على ضغط وسكر وكل الكلام ده .. النتيجة " كله طبيعي " وأنا بصرخ من الوجع وذراعي بينمل وبعيط وبفتكر كل اللي حصل لي في حياتي وبقول لهم والنبي أنا خايفة أنا مش عايزة أموت دلوقتي مش عايزة أسيب ابني " .
وأشارت ياسمين إلى أن الأطباء أخبروها بأن ما تعرضت له هو " نوبة خوف " عقب علمها بخبر الوفاة وقام الأطباء بإعطائها مهدئات لكي تنام وقالت : " الدكتور قال لي أنتِ متوترة من حاجة ودة اللي عمل فيكي كدة لازم تهدي وتريحي .. وطبعا لأني من وقت تعبي بقيت بترعب وبخاف أكتر من زمان بكتير فالخوف كان الضعف .. والحمد لله جت بسيطة وربنا ستر عليا بس بجد الإحساس كان مميت " .
واختتمت ياسمين غيث حديثها قائلة : " كفاية نحكم على بعض من بعيد لبعيد .. كفاية بعد وجفاء .. كفاية كلام على بعض .. كفاية تشكيك في بعض كفاية تناكة وقرف كفاية كفاية .. الدنيا بتخلص في لحظة و يا رب ماتخلصش بينا وأحنا لوحدنا .. ربنا يرحمك يا هيثم و يرحمنا جميعا " .
وفي وقت سابق، اكتشفت الفنانة الشابة ياسمين غيث إصابتها بسرطان الثدي نهاية شهر ديسمبر عام 2016، وتلقت جلسات علاج كيماوي خلال تلك الفترة تسببت في سقوط شعرها بالكامل، فيما جسدت دور مصابة بالسرطان في أول أعمالها الدرامية بمسلسل "حلاوة الدنيا" في 2017.